**นายกเทศมนตรีตำบลห้วยยอด นำคณะผู้บริหาร สมาชิกสภาเทศบาล พนักงานเทศบาล พนักงานครูเทศบาล และลูกจ้าง ไหว้นมัสการพระพุทธสิหิงค์สิ่งศักดิ์สิทธิ์ที่ประดิษฐานบริเวณทางเข้าเทศบาลฯ**

เมื่อวันที่ 24 เมษายน 2564 เวลา 08.30 น. นายธวัชชัย วรพงศ์พัฒน์ นายกเทศมนตรีตำบลห้วยยอด นำคณะผู้บริหาร สมาชิกสภาเทศบาล พนักงานเทศบาล พนักงานครูเทศบาล และลูกจ้าง ไหว้นมัสการพระพุทธสิหิงค์สิ่งศักดิ์สิทธิ์คู่บ้านคู่เมืองที่ประดิษฐานบริเวณทางเข้าเทศบาล ซึ่งเป็นที่เคารพสักการะบูชาของบุคลากรที่ปฏิบัติงานในเทศบาล เพื่อเป็นมงคลชีวิตและเป็นสิริมงคลของทุกๆคนก่อนจะประกอบพิธีเจริญพระพุทธมนต์ เนื่องในโอกาสวันเทศบาล ประจำปี 2565

อนึ่ง ปัจจุบันในประเทศไทย มีพระพุทธรูปที่มีนามว่าพระพุทธสิหิงค์อยู่หลายองค์ในหลายพื้นที่ แต่ก็มีพระพุทธสิหิงค์สำคัญอยู่ 3 องค์ ได้แก่

1พระพุทธสิหิงค์ กรุงเทพฯประดิษฐานอยู่ที่พระที่นั่งพระพุทไธสวรรค์ พิพิธภัณฑสถานแห่งชาติ พระนคร เป็นพระพุทธรูปปางสมาธิ หล่อด้วยโลหะสัมฤทธิ์ ซึ่งก็คือองค์ที่อัญเชิญจากกรุงลังกามาประดิษฐานตามที่ได้กล่าวมาข้างต้น

2พระพุทธสิหิงค์ จังหวัดเชียงใหม่ ประดิษฐานอยู่ในวิหารลายคำ วัดพระสิงห์วรมหาวิหาร จังหวัดเชียงใหม่ พระพุทธสิหิงค์องค์นี้ หลาย ๆ คนนิยมเรียกกันว่า “พระสิงห์” ถือเป็นพระพุทธรูปสำคัญคู่บ้านคู่เมืองเชียงใหม่

3พระพุทธสิหิงค์ จังหวัดนครศรีธรรมราช ประดิษฐานอยู่ที่หอพระประจำเมืองนครศรีธรรมราช เป็นพระพุทธรูปปางมารวิชัย ขัดสมาธิเพชร มีพระพักตร์กลม อมยิ้มเล็กน้อย หล่อด้วยสัมฤทธิ์

สำหรับพระพุทธสิหิงค์ซึ่งประดิษฐาน ณ เทศบาลตำบลห้วยยอดนั้น ทางเทศบาลฯได้อัญเชิญพระพุทธสิหิงค์ที่ผ่านพิธีพุทธาภิเษก จากจังหวัดนครศรีธรรมราชมาประดิษฐานเพื่อให้บุคลากรในองค์กรและประชาชนได้กราบนมัสการเพื่อเป็นมงคลชีวิตและครอบครัว

อย่างไรก็ดี พระพุทธสิหิงค์เสด็จประทับอยู่ในที่ใด ๆ ย่อมทรงทำให้พระพุทธศาสนารุ่งเรืองดังดวงประทีป เหมือนหนึ่งว่าพระพุทธองค์ยังทรงพระชนม์อยู่ นอกจากนี้หลวงวิจิตรวาทการยังได้กล่าวไว้ว่า “อานุภาพแห่งพระพุทธสิหิงค์สามารถบำบัดความทุกข์ร้อนในใจให้เหือดหาย ผู้ที่หมดมานะ ท้อถอย เมื่อได้มาสักการะ ดวงจิตที่เหี่ยวแห้งก็จะกลับสดชื่นและมีความเข้มแข็งขึ้น จิตที่หวาดกลัวก็กลับกล้าหาญ ดวงจิตที่เกียจคร้านก็จะมีวิริยะ ผู้หมดหวังก็จะมีกำลังใจขึ้นใหม่

พิมมาส จันทร์ผ่อง/นักประชาสัมพันธ์ชำนาญการ

24 เมษายน 2565